### | | | | --- | --- | | | | | --- | | **Teknik- og Miljøudvalget** 11. august 2016 Sagsnr. 710-2016-25433 Dok.nr. 710-2016-235506 Sagsbehandler DPLVSO | | 78.                 Projekt fra [adresse] for udnyttelse af overskudsvarme - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Lov om varmeforsyning. Bekendtgørelse om godkendelse af projekter for kollektive varmeforsyningsanlæg |

###

**SAGENS INDHOLD**

[adresse] ønsker at aftage overskudsvarme fra Den
jyske Haandværkerskole. Ifølge varmeforsyningsloven skal sammenkoblingen af
varmeværket og skolen godkendes af kommunen, inden overskudsvarmen kan
udnyttes.

Skolen vil med projektet gerne forbinde kølekompressorernes
kølevand til fjernvarmesystemet, så skolens elever på kølemontøruddannelsen kan
lære at arbejde med anlæg til genindvinding af varme. Projektet tjener derved
både et uddannelsesformål og et miljømæssigt formål.

**VURDERING**

Projektet som helhed vurderes som værende både
samfundsøkonomisk og miljømæssigt fordelagtigt.

For at gennemføre projektet skal køleanlægget på skolen blot
kobles sammen med den nærmeste interne installation, der har den nødvendige
dimension.

Køleanlægget forventes at kunne levere op til 100 MWh varme
om året. Ved gennemførelse af projektet vil [adresse] emissioner
derfor blive reduceret med produktionen af 100 MWh varme på varmeværkets
halmkedel. Det svarer til en reduktion af kedlens drift på 3½ time og en
besparelse på ca. 27 tons halm.

**ØKONOMI**

I den bygning, hvor køleanlægget står, er der et årligt
forbrug på ca. 600 MWh fjernvarme. Hvis projektet gennemføres, vil Hadsten
Varmeværk afregne efter nettoafregningsprincippet, der betyder, at skolen i
sommertiden lagrer varme i varmeværkets net, for derefter at bruge varmen i
fyringssæsonen. Der vil ikke være en afregning imellem parterne.

Projektets gennemførelse får ingen økonomiske konsekvenser
for Favrskov Kommune.

**INDDRAGELSE**

Projektet har ikke været sendt i høring, da sagen
udelukkende berører Hadsten Varmeværk og Den jyske Haandværkerskole.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At sammenkoblingen af Hadsten
Varmeværk og køleanlægget på Den jyske Haandværkerskole godkendes, så
overskudsvarmen fra skolens køleanlæg kan udnyttes på varmeværket.

**BESLUTNING**